આશ્ચર્યની વાત એ કે કેટલાક સેન્ટરો એવા હતા કે જેમાં વિદ્યાર્થીઓ ૮-૩૦ સુધી પણ પ્રવેશ આપવામાં આવ્યો હતો. ઉપરાંત, કેટલાક કેન્દ્રો પર ઉમેદવારના કાનની બુટ્ટીઓ અને કમરપટ્ટા પણ ઉતરાવી લેવામાં આવ્યા હતા. જ્યારે અન્ય કેન્દ્રો પર આવી કોઇપણ પ્રકારની માથાકૂટ કર્યા વગર ઉમેદવારોને પરીક્ષા આપવા દેવાયા હતા. આમ, સેન્ટ્રલ બોર્ડ દ્વારા જાહેર કરાયેલા પ્રવેશના નિયમોનું એકસમાન રીતે પાલન ન થ‌વાના કારણે ઉમેદવારોને હેરાનગતિ ભોગવવી પડી હતી. નોંધનિય છે કે સેન્ટ્રલ બોર્ડ દ્વારા લેવામાં આવેલી નેટની પરીક્ષા છેલ્લી છે. હવે પછી કેન્દ્ર સરકાર દ્વારા બનાવાયેલા નવા બોર્ડ દ્વારા નેટ સહિતની તમામ પરીક્ષાઓ લેવાશે.